TEAMG ค่าใช้จ่ายพุ่ง ฉุดกำไรไตรมาส 2/62 ลดฮวบ 71% มาที่ 11 ลบ.
TEAMG ค่าใช้จ่ายพุ่ง ฉุดกำไรไตรมาส 2/62 ลดฮวบ 71% มาที่ 11 ลบ. จากปีก่อนกำไร 37.35 ลบ. ขณะที่งวด 6 เดือน มีกำไรลดลง 38.44% มาที่ 36.42 ลบ. จากปีก่อนกำไร 59.16 ลบ.
7 ส.ค. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.62 ดังนี้

โดยผลการดำเนินงานในไตรมาสดังกล่าว มีกำไรลดลง เนื่องจากบริษัทฯมีอัตรากำไรสุทธิคิดเป็น 2.3% ของรายได้รวม ลดลง 8.6% ของรายได้รวมในช่วงไตรมาสเดียวกันของปี 2561 โดยมีสาเหตุหลักมาจากผลกระทบของการรับรู้ค่าใช้จ่ายที่เกิดจากการเปลี่ยนแปลงพระราชบัญญัติคุ้มครองแรงงานซึ่งมีผลบังคับใช้ตั้งแต่วันที่ 5 พ.ค.2562 เป็นต้นไป โดยการเปลี่ยนแปลงดังกล่าวนี้ทำให้บริษัทและบริษัทย่อยต้องมีการรับรู้ค่าใช้จ่ายเพิ่มเติม ซึ่งเป็นค่าใช้จ่ายครั้งเดียวและไม่ใช่เงินสด (One-time, Non-cash) ทั้งสิ้นรวม 49.51 ล้านบาท (โดยเป็นส่วนของต้นทุนการให้บริการ 38.79 ล้านบาท และส่วนของค่าใช้จ่ายในการบริหาร 10.72 ล้านบาท)